ANNA-KARENINA-2-de-tres	Tant qu'ac hège atau, non deishaue de uelh, totun, çò que s'estaue ath sòn dauant, e ja arrincaue bèth frut silvèstre e se lo minjaue o l'ac aufrie a Levin, ja desseparaue ua arrama damb era punta deth pè, ja contemplaue un nin que, jos era madeisha dalha, gessie volant quauqua catla, o ben agarraue damb era lama, coma damb ua forquilha, bèra serpent que se trapaue en sòn camin, la mostraue a Levin e la lançaue luenh d'aquiu.